

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/19-01/05

URBROJ: 2186/10-01/1-19-02

Vidovec, 30. travnja 2019.

 **SKRAĆENI ZAPISNIK**

**sa 16. sjednice Općinskog vijeća Općine Vidovec, održane dana**

**30. travnja 2019. godine (utorak)**

 **u prostorijama Općine Vidovec**

Sjednica je započela u 20,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec, djelatnice JUO Općine Vidovec, predsjednika općinske organizacije Narodne stranke Reformisti i predstavnike medija te im zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je na sjednici prisutno 15 članova od izabranih 15 članova Općinskog vijeća Općine Vidovec te konstatirao da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA :**

Zdravko Pizek, Marijo Serini, Ivan Benček, Krunoslav Bistrović, Silvija Zagorec, Edo Košić, Ivana Zavrtnik, Melita Vrkić Hajsok, Zdravko Klopotan, David Šantek, Ines Pavleković , Stjepan Smernjak, Nadica Cafuk , Ivan Kušćar i Marija Cafuk

**SJEDNICI NISU PRISUSTVOVALI ČLANOVI OPĆINSKOG VIJEĆA :**

-

**PREDSJEDATELJ** : Zdravko Pizek

**OSTALI PRISUTNI :**

Bruno Hranić načelnik Općine Vidovec, Dubravko Zavrtnik zamjenik općinskog načelnika, Petra Rogina pročelnica JUO Općine Vidovec, Mateja Novak viša stručna suradnica za financije i proračun, Emina Ljubek viša stručna suradnica za opće poslove i EU fondove, Nikolina Stipan viša referentica za komunalno gospodarstvo, Renato Cafuk predsjednik općinske organizacije Narodne stranke Reformisti, Ivana Dreven Varaždinske vijesti i David Bralo Radio Megaton.

**USVAJANJE SKRAĆENOG ZAPISNIKA S 15. SJEDNICE OPĆINSKOG VIJEĆA OPĆINE VIDOVEC ODRŽANE DANA 07.03. 2019. GODINE ;**

Predsjednik Općinskog vijeća Zdravko Pizek :

„ Svi ste dobili Skraćeni zapisnik iz prošle sjednice. Da li ima tko kakvu dopunu?“

„ G. Smernjak.“

Član Vijeća Stjepan Smernjak:

„ Ako se sjećate na zadnjoj sjednici pod točkom Razno razgovaralo se o investicijama koje imamo prema župi. Bila je jedna tvrdnja, konstatacija da je kapelica u Nedeljancu u vlasništvu Biskupije. Imam izvadak iz zemljišne knjige, glasi 1/1 na Župu sv. Vida Vidovec pa prosim da ta ispravka uđe u zapisnik.“

Predsjednik Općinskog vijeća Zdravko Pizek:

„ Hvala. Zapisale su, bude se to ispravilo. Gđa. Ines.“

Članica Vijeća Ines Pavleković:

„ Pod točkom prijedloga dnevnog reda, Razno, predsjednik Općinskog vijeća točnije Vi, smatram da je prema mojem tumačenju prekršio Poslovnik o radu Općinskog vijeća koji se odnosi na prijavljene govornike. Svi su primijetili da sam ja bila prijavljeni govornik, a u Poslovniku piše da predsjednik Vijeća zaključuje raspravu kad utvrdi da nema više prijavljenih govornika. Pod točkom Razno prijavila sam se za raspravu, no niste mi dopustili sudjelovati i molim da uđe u Zapisnik da sam Vam rekla da imate prijavljene sugovornike, no Vi ste prekinuli sjednicu.“

Predsjednik Općinskog vijeća Zdravko Pizek :

„Hvala.“

„Ima li još netko za taj Zapisnik? Ako nema, dajem na glasovanje. Tko je za takav zapisnik s tim izmjenama.“

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Skraćeni zapisnik s 15. sjednice Općinskog vijeća Općine Vidovec usvojen jednoglasno s 15 glasova od 15 prisutnih članova Općinskog vijeća.**

**UTVRĐIVANJE DNEVNOG REDA ZA 16. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„ Svi ste dobili dnevni red. Tu bi samo umjesto 13. Razno, 14. bilo Razno, stavili 13. Dodjela javnih priznanja povodom obilježavanja 810. godišnjice pisanog spomena imena naselja Vidovec. Znači to 13., a Razno 14. točka. „

„Ima još tko kakvu dopunu?“

Član Vijeća Zdravko Klopotan:

„ Ja sam sukladno dogovoru sa načelnikom imao zamolbu za ŠRD Vidovec i da se to stavi u dnevni red. Pošto vidim da vijećnici nisu dobili kak sam se s njim dogovorio, znači isprintane ponude koje su izvođači meni poslali kaj još treba napraviti na ribnjaku, ja ih imam tu, a vjerojatno ih na mailu ima Općina. ŠRD Vidovec je tražio da vijećnici to dobe i da ide u dnevni red. Tak je bilo dogovoreno s načelnikom. “

Predsjednik Općinskog vijeća Zdravko Pizek :

„Hvala lijepo.“

Kratko obrazloženje na dopunu dnevnog reda po pitanju zamolbe ŠRD Vidovec podnio je općinski načelnik Bruno Hranić.

Članica Vijeća Ines Pavleković:

„Da prekinemo ove sage oko ulaganja u sportske objekte, ribolovne, ja tražim da mi se dostave svi projekti, svi računi i sve što se radilo na sportskim objektima diljem općine Vidovec u proteklom razdoblju. Sve potkrijepljeno dokumentacijom.“

Član Vijeća Krunoslav Bistrović:

„ I ja tražim isto tako izvještaj kulturno umjetničkog društva unatrag 10 godina da se dostavi. Isto tako sva financijska sredstva i poslovanje da se da na uvid svim vijećnicima. Hvala lijepo.“

Predsjednik Općinskog vijeća Zdravko Pizek :

„ Dajem na glasovanje prijedlog g. Klopotana da to uđe u dnevni red. Tko je za?“

Tko je za : 5 članova Vijeća

Tko je protiv : 9 članova Vijeća

Ima li suzdržanih : 1 član Vijeća

Predsjednik Općinskog vijeća Zdravko Pizek :

„Dajem dnevni red na glasovanje s mojim prijedlogom. Tko je za takav dnevni red? “

Tko je za : 10 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća konstatirao je dnevni red s jednom dopunom usvojen s 10 glasova od 15 prisutnih članova Općinskog vijeća.**

Usvojeni

**D N E V N I R E D**

1. Prijedlog 1. izmjena i dopuna Proračuna Općine Vidovec za 2019. godinu i Projekcije proračuna za 2020. i 2021. godinu (3. i 6. razina)
2. Prijedlog 1. izmjena i dopuna Plana razvojnih programa Općine Vidovec za razdoblje od 2019. do 2021. godine
3. a) Prijedlog 1. izmjena i dopuna programa gradnje objekata i uređaja komunalne infrastrukture na području Općine Vidovec za 2019. godinu

b) Prijedlog 1. izmjena i dopuna programa održavanja komunalne infrastrukture na području Općine Vidovec za 2019. godinu

c) Prijedlog 1. izmjena i dopuna programa javnih potreba u društvenim djelatnostima Općine Vidovec za 2019. godinu

 d) Prijedlog 1. izmjena i dopuna programa javnih potreba u socijalnoj skrbi Općine Vidovec za 2019. godinu

e) Prijedlog programa gradnje objekata društvene infrastrukture na području Općine Vidovec u 2019. godini

1. Prijedlog 1. izmjena i dopuna programa utroška sredstava vodnog doprinosa za 2019. godinu
2. Izbor članova Savjeta mladih Općine Vidovec
3. Prijedlog Odluke o socijalnoj skrbi Općine Vidovec
4. Prijedlog Odluke o određivanju poslova prijevoza pokojnika koji se financiraju iz proračuna Općine Vidovec
5. Prijedlog Odluke o povjeravanju obavljanja komunalne djelatnosti usluge ukopa pokojnika i održavanja groblja Vidovec s javnim ovlastima
6. Prijedlog Programa Projekta „Općina Vidovec – prijatelj djece“ za razdoblje od 2019.-2022. g.
7. Prijedlog Plana aktivnosti „Općina Vidovec – prijatelj djece“ za 2019. godinu
8. Izvješće o provedbi Plana gospodarenja otpadom Općine Vidovec za 2018. godinu
9. Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada te mjera za uklanjanje otpada Općine Vidovec za 2018. godinu
10. Dodjela javnih priznanja povodom obilježavanja 810. godišnjice pisanog spomena imena naselja Vidovec
11. Razno

 **Točka 1.**

**Prijedlog 1. izmjena i dopuna Proračuna Općine Vidovec za 2019. godinu i Projekcije proračuna za 2020. i 2021. godinu (3. i 6. razina)**

Predsjednik Općinskog vijeća Zdravko Pizek :

„ Prelazimo na 1. točku to je Prijedlog 1. izmjena i dopuna Proračuna Općine Vidovec za 2019. godinu i Projekcije proračuna za 2020. i 2021. godinu.“

Kratko obrazloženje po navedenoj točci podnio je općinski načelnik Bruno Hranić.

U raspravi koja je uslijedila sudjelovali su članovi Općinskog vijeća Zdravko Klopotan, Stjepan Smernjak, Ines Pavleković, Nadica Cafuk, Ivan Kušćar, Marija Cafuk, David Šantek, Krunoslav Bistrović, Melita Vrkić Hajsok i Silvija Zagorec. Odgovore na postavljena pitanja podnijeli su općinski načelnik Bruno Hranić, zamjenik načelnika Dubravko Zavrtnik i pročelnica JUO Općine Vidovec Petra Rogina.

*Član Vijeća Zdravko Klopotan izašao je iz prostorije općinske vijećnice u 20:38h.*

Članica Vijeća Silvija Zagorec:

„ Ja bi samo molila da nam vijećnica Pavleković dostavi za sljedeći put, jer je prije par minuta izjavila „ljudi su to platili“ pa da nam dostavi račune za sve ove radove za ŠRD. Hvala. Molim da to uđe u Zapisnik.“

Predsjednik Općinskog vijeća Zdravko Pizek:

„ Hvala lijepo.“

„Zatvaram raspravu. Dajem na glasovanje prijedlog od g. načelnika, predlagača proračuna. Tko je za takav prijedlog? “

Tko je za : 9 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća konstatirao je da su 1. izmjene i dopune Proračuna Općine Vidovec za 2019. godinu i Projekcije proračuna za 2020. i 2021. godinu usvojene s 9 glasova od 14 prisutnih članova Općinskog vijeća. Ujedno je konstatirao da je g. Klopotan prije glasanja izašao iz prostorije općinske vijećnice.**

*Predsjednik Općinskog vijeća Općine Vidovec u 21:02 h zatražio je stanku od 10 minuta radi provjere zdravstvenog stanja vijećnika Klopotana koji je izašao iz prostorije općinske vijećnice.*

*S radom sjednice nastavljeno je u 21:12 h sa svih 15 članova Općinskog vijeća.*

**Točka 2.**

**Prijedlog 1. izmjena i dopuna Plana razvojnih programa Općine Vidovec**

**za razdoblje od 2019. do 2021. godine**

Predsjednik Općinskog vijeća Zdravko Pizek :

„ Idemo na drugu točku to je Prijedlog 1. izmjena i dopuna Plana razvojnih programa Općine Vidovec za razdoblje od 2019. do 2021. godine. Dobili ste materijale. Otvaram raspravu. „

Rasprave nije bilo.

Predsjednik Općinskog vijeća Zdravko Pizek:

„ Zatvaram raspravu. „

„Dajem na glasovanje. Tko je za?“

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je da su 1. izmjene i dopune Plana razvojnih programa Općine Vidovec za razdoblje od 2019. do 2021. godine usvojene s 9 glasova od 15 prisutnih članova Općinskog vijeća.**

**Točka 3.**

1. **Prijedlog 1. izmjena i dopuna programa gradnje objekata i uređaja komunalne infrastrukture na području Općine Vidovec za 2019. godinu**

 Predsjednik Općinskog vijeća Zdravko Pizek:

„Treća točka je a) Prijedlog 1. izmjena i dopuna programa gradnje objekata i uređaja komunalne infrastrukture na području Općine Vidovec za 2019. godinu. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„Zatvaram raspravu i dajem na glasovanje. Tko je za?

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je da su 1. izmjene i dopune programa gradnje objekata i uređaja komunalne infrastrukture na području Općine Vidovec za 2019. godinu usvojene s 9 glasova od 15 prisutnih članova Općinskog vijeća.**

1. **Prijedlog 1. izmjena i dopuna programa održavanja komunalne infrastrukture na području Općine Vidovec za 2019. godinu**

Predsjednik Općinskog vijeća Zdravko Pizek:

„b) Prijedlog 1. izmjena i dopuna programa održavanja komunalne infrastrukture na području Općine Vidovec za 2019. godinu. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„ Ako nema zatvaram raspravu i dajem na glasovanje.“

Tko je za : 10 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da su 1. izmjene i dopune programa održavanja komunalne infrastrukture na području Općine Vidovec za 2019. godinu usvojene s 10 glasova od 15 prisutnih članova Općinskog vijeća.**

1. **Prijedlog 1. izmjena i dopuna programa javnih potreba u društvenim djelatnostima Općine Vidovec za 2019. godinu**

Predsjednik Općinskog vijeća Zdravko Pizek:

„ Dalje imamo c) Prijedlog 1. izmjena i dopuna programa javnih potreba u društvenim djelatnostima Općine Vidovec za 2019. godinu. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„ Zatvaram raspravu i dajem na glasovanje.“

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je da su 1. izmjene i dopune programa javnih potreba u društvenim djelatnostima Općine Vidovec za 2019. godinu usvojene s 9 glasova od 15 prisutnih članova Općinskog vijeća.**

1. **Prijedlog 1. izmjena i dopuna programa javnih potreba u socijalnoj skrbi Općine Vidovec za 2019. godinu**

Predsjednik Općinskog vijeća Zdravko Pizek:

„ Idemo dalje: d) Prijedlog 1. izmjena i dopuna programa javnih potreba u socijalnoj skrbi Općine Vidovec za 2019. godinu. Otvaram raspravu. “

Rasprave nije bilo.

Predsjednik Općinskog vijeća Zdravko Pizek:

„ Ako nema, zatvaram raspravu i dajem program na glasovanje. Tko je za?“

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je su 1. izmjene i dopune programa javnih potreba u socijalnoj skrbi Općine Vidovec za 2019. godinu usvojene s 9 glasova od 15 prisutnih članova Općinskog vijeća.**

1. **Prijedlog programa gradnje objekata društvene infrastrukture na području Općine Vidovec u 2019. godini**

Predsjednik Općinskog vijeća Zdravko Pizek :

„ Prijedlog programa gradnje objekata društvene infrastrukture na području Općine Vidovec u 2019. godini. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„ Ako nema, zatvaram raspravu i dajem program na glasovanje. Tko je za?“

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je da je program gradnje objekata društvene infrastrukture na području Općine Vidovec u 2019. godini usvojen s 9 glasova od 15 prisutnih članova Općinskog vijeća.**

**Točka 4.**

**Prijedlog 1. Izmjena i dopuna programa utroška sredstava vodnog doprinosa**

**za 2019. godinu**

Predsjednik Općinskog vijeća Zdravko Pizek:

„Idemo na četvrtu točku prijedlog 1. Izmjena i dopuna programa utroška sredstava vodnog doprinosa za 2019. godinu. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„ Zatvaram raspravu. Tko je za?“

Tko je za : 14 članova Vijeća

Tko je protiv : 0

Ima li suzdržanih : 1 članova Vijeća

**Predsjednik Općinskog vijeća Zdravko Pizek konstatirao je da su 1. izmjene i dopune programa utroška sredstava vodnog doprinosa za 2019. godinu usvojene s 14 glasova od 15 prisutnih članova Općinskog vijeća.**

**Točka 5.**

**Izbor članova Savjeta mladih Općine Vidovec**

Predsjednik Općinskog vijeća Zdravko Pizek:

„ 5. točka, Izbor članova Savjeta mladih Općine Vidovec.“

Obrazloženje o provjeri formalnih uvjeta za izbor članova i zamjenika članova Savjeta mladih podnio je član Općinskog vijeća Krunoslav Bistrović kao predsjednik Komisije za izbor i imenovanja. Način provedbe tajnog glasovanja objasnila je pročelnica JUO Općine Vidovec Petra Rogina.

Predsjednik Općinskog vijeća Zdravko Pizek:

„ Izglasalo se kako slijedi: 15 glasova Blažeković Mihael- neformalna skupina mladih, isto tako Rog Petar- neformalna skupina mladih, 8 glasova Meljnjak Tamara- mladež HDZ-a, Pizek Janja 8 glasova- mladež HDZ-a i Špiranec Leon 8 glasova- mladež HDZ-a. Ostali kandidati imaju po 7 glasova i 2 su bez glasa.“

„ Općinsko vijeće treba sad potvrditi te rezultate. Tko je za potvrdu tih rezultata?“

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su nakon provedenog tajnog glasovanja članovi Savjeta mladih Općine Vidovec u sastavu Blažeković Mihael, Rog Petar, Meljnjak Tamara, Pizek Janja i Špiranec Leon potvrđeni jednoglasno s 15 glasova od 15 prisutnih članova Općinskog vijeća.**

**Točka 6.**

**Prijedlog Odluke o socijalnoj skrbi Općine Vidovec**

Predsjednik Općinskog vijeća Zdravko Pizek:

„ Idemo na točku 6. Prijedlog Odluke o socijalnoj skrbi Općine Vidovec. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„Ako nema zatvaram raspravu i dajem na glasanje. Tko je za?“

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o socijalnoj skrbi Općine Vidovec usvojena jednoglasno s 15 glasova od 15 prisutnih članova Općinskog vijeća.**

**Točka 7.**

**Prijedlog Odluke o određivanju poslova prijevoza pokojnika koji se**

**financiraju iz proračuna Općine Vidovec**

Predsjednik Općinskog vijeća Zdravko Pizek:

„7. točka, Prijedlog Odluke o određivanju poslova prijevoza pokojnika koji se financiraju iz proračuna Općine Vidovec. Otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„Zatvaram raspravu i dajem na glasovanje. Tko je za?“

Tko je za : 15 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o određivanju poslova prijevoza pokojnika koji se financiraju iz proračuna Općine Vidovec usvojena jednoglasno s 15 glasova od 15 prisutnih članova Općinskog vijeća.**

**Točka 8.**

**Prijedlog Odluke o povjeravanju obavljanja komunalne djelatnosti usluge ukopa pokojnika i održavanju groblja Vidovec s javnim ovlastima**

Predsjednik Općinskog vijeća Zdravko Pizek:

„ Idemo na 8. točku: Prijedlog Odluke o povjeravanju obavljanja komunalne djelatnosti usluge ukopa pokojnika i održavanju groblja Vidovec s javnim ovlastima. Otvaram raspravu. G. Smernjak.“

Član Vijeća Stjepan Smernjak:

„ Članak 6. , strana 5. „ O prekidu isporuke komunalne djelatnosti i/ili usluga i razlozima tog prekida obavijestiti“, znači dužan je pružatelj komunalnih usluga obavijestiti „javnost na prikladan način odmah nakon saznanja okolnosti koje su uzrokovale prekid.“ Predlažem da to „javnost“ zamijenimo sa „davatelja usluge“. Znači Općinu moraju obavijestiti, možda bi bilo najbolje. I dodao bih još jedan pasus, znači g), da je isporučitelj dužan dva mjeseca od uručene namjere prekida obavljanja komunalne djelatnosti, uredno obavljati predviđenu (ili mu ugovorenu) komunalnu uslugu. Znači da se ne dogodi da nemamo u nekom trenu na groblju nikoga. I trebao bi definirati koji su razlozi prekida.“

U raspravi je sudjelovao član Vijeća David Šantek, a odgovor na postavljeno pitanje podnijela je viša referentica za komunalno gospodarstvo Nikolina Stipan.

Predsjednik Općinskog vijeća Zdravko Pizek:

„ Zatvaram raspravu. Dajem na glasanje Odluku kakvu je predložila Čistoća. Tko je za? “

Tko je za : 10 članova Vijeća

Tko je protiv : 2 člana Vijeća

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Odluka o povjeravanju obavljanja komunalne djelatnosti usluge ukopa pokojnika i održavanju groblja Vidovec s javnim ovlastima usvojena s 10 glasova od 15 prisutnih članova Općinskog vijeća.**

**Točka 9.**

**Prijedlog Programa projekta „Općina Vidovec-prijatelj djece“ za**

**razdoblje 2019.-2022. godine**

Predsjednik vijeća Zdravko Pizek**:**

„Imamo 9. točku Prijedlog Programa projekta „Općina Vidovec-prijatelj djece“ za razdoblje 2019.-2022. godine. Otvaram raspravu.“

Rasprave nije bilo.

Predsjednik vijeća Zdravko Pizek:

„ Zatvaram raspravu i dajem na glasovanje. Tko je za takav Program projekta?“

Tko je za : 14 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Programa projekta „Općina Vidovec-prijatelj djece“ za razdoblje 2019.-2022. godine usvojen s 14 glasova od 15 prisutnih članova Općinskog vijeća.**

**Točka 10.**

**Prijedlog aktivnosti „Općina Vidovec- prijatelj djece“ za 2019. godinu**

Predsjednik Općinskog vijeća Zdravko Pizek:

„ 10. točkaPrijedlog aktivnosti „Općina Vidovec- prijatelj djece“ za 2019. godinu.

 Otvaram raspravu.“

Rasprave nije bilo.

Predsjednik vijeća Zdravko Pizek:

„ Zatvaram raspravu i dajem na glasovanje. Tko je za?“

Tko je za : 14 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da su aktivnosti projekta „Općina Vidovec- prijatelj djece“ za 2019. godinu usvojene s 14 glasova od 15 prisutnih članova Općinskog vijeća.**

**Točka 11.**

**Izvješće o provedbi Plana gospodarenja otpadom Općine Vidovec za 2018. godinu**

Predsjednik Općinskog vijeća Zdravko Pizek:

„ 11. točka je Izvješće o provedbi Plana gospodarenja otpadom Općine Vidovec za 2018. godinu. Otvaram raspravu.“

U raspravi su sudjelovali članovi Vijeća Stjepan Smernjak, Ivan Kušćar i Marijo Serini. Odgovore na postavljena pitanja podnijeli su općinski načelnik Bruno Hranić i viša referentica za komunalno gospodarstvo Nikolina Stipan.

Predsjednik Općinskog vijeća Zdravko Pizek:

„Dajem na glasovanje ovo Izvješće. Tko je za takvo Izvješće?“

Tko je za : 9 članova Vijeća

Tko je protiv : 1 član Vijeća

Ima li suzdržanih : 5 člana Vijeća

**Predsjednik Općinskog vijeća Zdravko Pizek konstatirao je da je Izvješće o provedbi Plana gospodarenja otpadom Općine Vidovec za 2018. godinu usvojeno s 9 glasova od 15 prisutnih članova Općinskog vijeća.**

**Točka 12.**

**Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprečavanje nepropisnog odbacivanja otpada te mjera za uklanjanje otpada Općine Vidovec za 2018. godinu**

Predsjednik Općinskog vijeća Zdravko Pizek:

„ Idemo na sljedeću točku: Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprečavanje nepropisnog odbacivanja otpada te mjera za uklanjanje otpada Općine Vidovec za 2018. godinu. Otvaram raspravu.“

U raspravi je sudjelovao član Vijeća David Šantek. Odgovor na postavljena pitanja podnio je općinski načelnik Bruno Hranić.

Predsjednik Općinskog vijeća Zdravko Pizek:

„Zatvaram raspravu i dajem na glasovanje. Tko je za?“

Tko je za : 11 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprečavanje nepropisnog odbacivanja otpada te mjera za uklanjanje otpada Općine Vidovec za 2018. godinu usvojeno s 11 glasova od 15 prisutnih članova Općinskog vijeća.**

**Točka 13.**

**Dodjela javnih priznanja povodom obilježavanja 810. godišnjice pisanog**

**spomena imena naselja Vidovec**

Predsjednik općinskog vijeća Zdravko Pizek:

„ Imamo 13. točku, prijedlog kandidata za dodjelu javnih priznanja povodom obilježavanja 810. godišnjice pisanog spomena imena naselja Vidovec.

„ Dobili smo tri prijedloga.

Prvi je gđe. Ines Pavleković: 1. Obitelj Perdedaj Filip i Karmela, vlasnici Pekare Edi i Pizzerije Popolare s 22-godišnjom tradicijom sa sjedištem u Općini Vidovec; 2. KUD Vidovec za promociju i njegovanje kulturne baštine i običaja u vidovečkom kraju, Općini Vidovec, zemlji i inozemstvu; 3. Noemi Širanec mlada šahistica, državna prvakinja u šahu koja je dobila poziv za nastup za hrvatsku šahovsku reprezentaciju; 4. Ivanka Kunić profesorica hrvatskog jezika i spisateljica; 5. Janja Čanjevac nekoliko nastupa za U19 reprezentacije Hrvatske, trenutno igra za ŽNK Split; 6. Športsko ribolovno društvo Vidovec-godišnjica rada i 7. Udruga žena Općine Vidovec- godišnjica rada.“

„ Drugi smo dobili od g. Davida Šanteka: 1. Zlatko Smerke- priznanje zbog mnogobrojnih zasluga u području planinarstva, alpinizma i istraživačkih djelatnosti; 2. Lea Lesar-Dolenc najmlađa dobitnica prestižnog priznanja ordena za zasluge za njemački jezik.“

„ Treće, Klub vijećnika HDZ-HSU-HSS: 1. Uljara Županić- za razvoj gospodarstva preko 80 godina; 2. Antun Kruhek – za dugogodišnji rad u vatrogastvu; 3 Lea Lesar-Dolenc- za promicanje njemačkog jezika i odgojno-obrazovnog rada; 4. Udruga žena Općine Vidovec – za zaslugu u promicanju općine i tradicije i 5. Josip Brezovec- za izuzetne sportske uspjehe i promicanje sporta u Hrvatskoj i van Hrvatske.“

„Otvaram raspravu.“

Član vijeća Stjepan Smernjak:

„ Trebali bi napraviti neki pravilnik ili odluku o nagradama i priznanjima da znamo onda o čemu se radi. Predlažem da napravimo ili odluku ili pravilnik o nagradama i priznanjima, za ubuduće.“

Članica vijeća Ines Pavleković:

„Ja bih predložila da se sad ne preglasavamo i da ne dižemo ruku protiv svih ovih ljudi pa da svi dobe priznanje.“

U raspravi su sudjelovali članovi Općinskog vijeća Stjepan Smernjak, David Šantek, Ines Pavleković, Ivan Kušćar, Krunoslav Bistrović, Nadica Cafuk, Marijo Serini, Ivan Benček, Ivana Zavrtnik, Zdravko Klopotan, općinski načelnik Bruno Hranić i zamjenik načelnika Dubravko Zavrtnik. Pojašnjenje o dobivenim nagradama iz prethodnih godina dala je pročelnica JUO Općine Vidovec Petra Rogina.

Predsjednik Općinskog vijeća Zdravko Pizek:

„ Idemo glasati po prijedlozima kako je tko predložio.

Tko je za prijedlog gđe. Pavleković: 1. Obitelj Perdedaj Filip i Karmela, vlasnici Pekare Edi i Pizzerije Popolare s 22-godišnjom tradicijom sa sjedištem u Općini Vidovec; 2. KUD Vidovec za promociju i njegovanje kulturne baštine i običaja u vidovečkom kraju, Općini Vidovec, zemlji i inozemstvu; 3. Noemi Širanec mlada šahistica, državna prvakinja u šahu koja je dobila poziv za nastup za hrvatsku šahovsku reprezentaciju; 4. Ivanka Kunić profesorica hrvatskog jezika i spisateljica; 5. Janja Čanjevac nekoliko nastupa za U19 reprezentacije Hrvatske, trenutno igra za ŽNK Split; 6. Športsko ribolovno društvo Vidovec-godišnjica rada i 7. Udruga žena Općine Vidovec- godišnjica rada. Tko je za takav prijedlog? Molim Vas da se izjasnite glasovanjem.“

Tko je za : 5 članova Vijeća

Tko je protiv : 0

Ima li suzdržanih : 10 članova Vijeća

Predsjednik Općinskog vijeća Zdravko Pizek:

„ Drugi prijedlog g. Šanteka: 1. Zlatko Smerke- priznanje zbog mnogobrojnih zasluga u području planinarstva, alpinizma i istraživačkih djelatnosti; 2. Lea Lesar-Dolenc najmlađa dobitnica prestižnog priznanja ordena za zasluge. Tko je za takav prijedlog?“

Tko je za : 7 članova Vijeća

Tko je protiv : 0

Ima li suzdržanih : 8 članova Vijeća

Predsjednik Općinskog vijeća Zdravko Pizek:

„Treći prijedlog: Uljara Županić- za razvoj gospodarstva preko 80 godina; Antun Kruhek – za dugogodišnji rad u vatrogastvu; Lea Lesar-Dolenc- za promicanje njemačkog jezika i odgojno-obrazovnog rada; Udruga žena Općine Vidovec – za zaslugu u promicanju općine i tradicije i Josip Brezovec- za izuzetne sportske uspjehe i promicanje sporta u Hrvatskoj i van Hrvatske. Tko je za takav prijedlog?“

Tko je za : 13 članova Vijeća

Tko je protiv : 0

Ima li suzdržanih : 2 člana Vijeća

Predsjednik Općinskog vijeća Zdravko Pizek konstatirao je da je prijedlog Kluba vijećnika HDZ-HSU-HSS za dodjelu javnih priznanja usvojen s 13 glasova od 15 prisutnih članova Općinskog vijeća.

**Točka 14.**

**Razno**

Predsjednik Općinskog vijeća Zdravko Pizek:

„ Idemo na točku Razno. Izvolite.“

Članica vijeća Marija Cafuk:

„ Imam jedno pitanje pod točku Razno. Zatvoren je ulaz na groblju od strane Šijanca. Mislim da to nije u redu zbog ovih starijih osoba koje su tam dolazile. Ne velim da se auti tam ne parkiraju, parkiraju se, ali mislim da postoje razno razne represivne mjere da se auti tamo ne parkiraju. Treba staviti i kaznu. Ali zatvarati ulaz na groblje, mislim da to nije u redu.“

Općinski načelnik Bruno Hranić:

„ Što se toga tiče, pokušali smo razno razne mjere. Znate da smo napravili parkiralište, skoro milijun kuna smo uložili, ali ljudi su i dalje dolazili s autima, čemprese gazili, bicikle naslanjali i slično. I Varaždin je veliko groblje pa se ostavljaju auti na parkiralištu. Naše groblje nije tak veliko, a parkiralište zjapi prazno. Probali smo s opomenama, s ljudima razgovarati, ali jednostavno ne ide.“

Predsjednik Općinskog vijeća Zdravko Pizek:

„ Hvala. G. Klopotan.“

Član vijeća Zdravko Klopotan:

„ Ovu zamolbu koju sam dal, to zaboravite. Ja ću račune podmiriti, ovo zaboravite. Sutra organiziramo Prvi maj. Općina je suorganizator. Vrijeme bude lijepo pa dođite da se podružimo, spijemo. Bude mi drago.“

 Predsjednik Općinskog vijeća Zdravko Pizek:

„ Hvala. G. Smernjak.“

Član Općinskog vijeća Stjepan Smernjak:

„ Ja se slažem s gđom. Cafuk. Ima i drugih rješenja, ne moramo zaprti ulaz. Denemo stupiće ili denemo neke mehaničke pregrade koje im bude onemogućilo tam parkiranje. Ali nek ostane pješački ulaz ako je ljudima zgodno odonut ući.“

 Općinski načelnik Bruno Hranić:

„ Problem je što se tiče ceste. To je cesta gdje ne možemo neke prepreke postavljati da se nešto ne dogodi.“

Član Općinskog vijeća Stjepan Smernjak:

„ Ja sam uputio jedan dopis u kojem sam zamolio da se na svakoj sjednici vijeća da kratki sažetak radova na kanalizaciji. Ne znam da li je taj dopis predsjedniku dan. Bilo bi dobro da imamo tu neke osnovne informacije. Ne neke jako stručne. Npr. sad delamo u Livadskoj i Nedeljancu, priključci idu tad, što se sad radi i sl. To se može lako doznati. Ljudi ne znaju kaj se događa. Ne znaju kad budu kućni šahtovi izgrađeni. Bilo bi dobro da imamo informacije na svakoj sjednici i bilo bi dobro da imamo to napisano. Da načelnik, zamjenik ili neko ko se time bavi s komunalim otide na Megaton ili u Varaždincu da se napišu tri rečenice o tome koja je dinamika i kaj se bu događalo, kad bumo dobili priključke i tak. Informacija je jako kvalitetna dok ju ljudi imaju. Hvala.“

Predsjednik Općinskog vijeća Zdravko Pizek:

„ Hvala. G. načelnik.“

Općinski načelnik Bruno Hranić:

„ Što se tiče Tomice Kristića. Zadnji put je vijeće donijelo odluku 5.000 kuna, no ta je odluka u suprotnosti s Odlukom o dodjeli jednokratnih naknada. Ja sam mu dodijelio 3.000 kuna sukladno Odluci. Sad je tek donijeta nova odluka pa nisam prekršio onu odluku. Druga informacija je da je došlo do spajanja Aquatehnike, Odvodnje i Varkoma. S obzirom da smo mi manjinski dioničari nismo mogli puno na to utjecati pa samo da Vas informiram. Znači te dvije firme su pripojene Varkomu. I treća stvar vezana uz kredit. Vi ste dobili sve potpune informacije o kreditu osim ponude banke koja je bila uz taj kredit i pod tim uvjetima koje ste izglasali, da je odobreni minus milijun kuna. Sad imamo 600.000 kuna, a banka je dala milijun. Mi ne koristimo trenutno niti ovih 600.000. Imamo 400.000 na računu i svi računi su plaćeni. Imamo višak prihoda ostvarenih u prva tri mjeseca. Predlažem vijeću da se usuglasi s tim, s obzirom da ga je ono prihvatilo, da se onda i taj minus prihvati kao takav jer je u kompletu s ponudom za kredit. Hvala.“

Predsjednik Općinskog vijeća Zdravko Pizek:

„ Hvala. Tko je za takav prijedlog, to je cashpool, prije je bilo 600.000 kuna, a sad bi bio milijun. Tko je za takav prijedlog?“

Tko je za : 10 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je ponuda banke s odobrenim minusom u iznosu od 1.000.000 kuna prihvaćena s 10 glasova od 15 prisutnih članova vijeća.**

Predsjednik Općinskog vijeća Zdravko Pizek:

„ Hvala lijepo. Zatvaram sjednicu. Laku noć.“

Sjednica je završila u 22 sati i 20 min.

Općinsko vijeće Općine Vidovec

 Predsjednik

 Zdravko Pizek

Zapisničarka

Emina Ljubek